Fortuna '54

Fortuna '54 is ein veurmalige Nederlands Limburgse voetbalclub, opgerich in 1954 door de bekènde zakeman en aannummer Gied Joosten. De club sjpeelde häör thoeswedsjtrije in 't Mauritssjtadion in Gelaen. In 1968 fuseerde Fortuna mèt Sittardia tot de Fortuna Sittardia Combinatie (FSC, later herneump in Fortuna Sittard).

Succesjaore
Fortuna '54 waas de eësjte betaaldvoetbalclub van Nederlandj. De vereiniging sjpeelde in ’t sezoen 1954-1955 in de NBVB-competitie, dae ouch door Joosten waas opgerich. Biej 't aafbraeke van dees competitie, vanwaege 't samegaon mèt de KNVB, sjtóng Fortuna op de eësjte plaatsj. 

Joosten boewde 't team op door versjillende gelouterde sjpelers nao Gelaen te haole. D'r woort in ’t begin besjlaote getraind in ’t Burgemeister Damensjportpark in Gelaen ónger leijing van de doe bekènde Hongaar Joszef Vereb. Es manager woort Huub Adriaans aangesjtèld. In de jaore vieftig woorte de Nederlandjse internationals Frans de Munck, Cor van der Hart, Bram Appel, Bart Carlier, Henk Angenent en Faas Wilkes aangetrokke, en wiejer de Luxemburger Spitz Kohn en de Belsj André Piters. Oet de eige regio kaom de international Jan Notermans, Boeb Jongen en André Ravestein. Trainer waas de Oasterieker Friedrich Donenfeld. Óndanks 't semi-professionele karakter van 't Nederlandjs betaald voetbal in deze periood, waas d'r veur dees sjpelers hoesvesting besjikbaar en woorte ze dèks good beloand. Fortuna waas in de aanvangstied hofleverancier van 't Nederlandjs elftal en hej 't bèste sjpelersmateriaal van alle clubs oet de Eëredivisie. Desóndanks woort noats 't landjskampioensjap bènnegesjleip. In 't sezoen 1956/57 waas Fortuna d'r nog 't kortste biej, ’t eindigde doe op veer puntje achtersjtandj van kampioen Ajax. In de dao-opvolgende sezoene eindigde de club es veerde en derde.

Neergank
De raeje veur 't misse van de belangriekste bènnelandjse pries zouw gelaege höbbe in de financiering van de duur ploog. Óm genóg geldj bènne te haole, woorte d'r geregeld midde in de waek lucratieve vrundjsjappelikke wedsjtrieje gesjpeeld taenge boetelandjse clubs. Hiebiej woort door de waek väöl gereis en dat brook 't team op in de competitie, d'r woorte zwou  väöl puntje versjpeeld taenge clubs die op de ranglies ein sjtök leëger sjtónge. In 1956/57 en 1963/64 wón Fortuna '54 waal nog de KNVB baeker. Es baekerwinnaer sjpeelde de club in 't sezoen 1964/65 van de Baeker der bekerwinnaars (Europacup 2). Fortuna woort aevel in de eësjte runj oetgesjakeld door 't Italiaanse Torino FC. In de International Football Cup 1965-66 bereikde de club de kwartfinale, dae verlaore woort van FC Lugano.

In de jaore zestig óngerging de club eine trukgank, mede veroarzaak door de awwer waerende sjpelersgroep. Ouch nuuj aangetrokke sjpelers es Piet van Rhijn en de Joegoslaaf Alex Petaković ware de 30 ruum gepasseerd. In 1967 waas d'r al sjprake van ein meugelik samegaon mèt sjtreekgenaot Sittardia, mer de fusie ketsjde aaf. Fortuna wis nuuj financiële middele aan te baore en same mèt ein nuuj besjtuur druimde me euver ein nuuj succesperiood, ouch al ómdat de nuuj aangetrokke veurmalige internationals Piet Giesen en Bert Theunissen nao Gelaen kaome. 't sezoen 1967/68 verleep aevel desastreus en eindigde mèt degradatie. Fortuna fuseerde doe toch nog mèt 't ouch gedegradeerde Sittardia tot FSC. Ómdat 't hoager geëindigde Xerxes/DHC zich truktrok oet 't betaald voetbal, moch FSC toch in de Eëredivisie blieve. Ein jaor later degradeerde de fusieclub toch nog.

 Eërelies 
Nationaal
Winnaer KNVB Baeker (2x)
 1957, 1964

Runner-up Eëredivisie (1x)
 1957

Liesaanveurder aafgebraoke NBVB Competitie
 1954

Europa-cup
 Seizoen Competitie Ronde Club Score1964/65Europacup II1RAC Torino1-3, 2-21965/66International Football CupGroepFC Kaiserslautern2-0, 1-2Djurgårdens IF3-0, 1-0Grasshopper-Club Zürich2-1, 1-01/4FC Lugano1-1, 0-1

Sjpelerslies


A
 Henk Angenent 
 Bram Appel 

B
 Ed Belski 
 Jan Benen 
 Peter Benen 
 Huub Bisschops 
 Wim Bohnen
 Carel Breikers 
 Henk Brinkhuis 
 Harry Brüll 

C
 Bart Carlier 
 Chris Coenen 
 Harry Custers
 Pierre Custers 
 Richard Custers 

D
 Sjo Dingena 
 Wim Dormans 
 Zef Dullens 

E
 Arno Ernst 

F
 Heinz Fischer 
 John Fredrix 

G
  Umberto Gambassi
 Gène Gerards 
 Piet Giesen 
 Harry Golsteyn 
 Ton Golsteyn 

H
 Giel Haenen 
 Ton Halderit 
 Cor van der Hart 
 Jan Hermans 
 René Hofman 
 André Hofman 
 Zef Horsels 
 Wim Huis 

I

J
 Sip Jacobs 
 Bob Jongen 

K
 Frans Kerens 
 Lei Kleintjes
 Spitz Kohn
 Coy Koopal 

Ton Liebregts

M
 Sjef Mommers 
 Raymond "Koko" Morand 
 Frans de Munck 
 Jean Munsters 
 Joep Muyris 

N
 Jan Notermans 

O

P
 Joep Packbeers
 Alex Petacovic 
 Frits Pfeiffer 
 Arie Pieneman 
 André Piters 

Q
 Willy Quadackers 
 Math Quanjel 

R
 Guus Rabuda 
 André Ravestein 
 Piet van Rhijn 
 Alois Rutten 
 Chrit Rutten 
 Frans Rutten 

S
 Willy Schmidt 
 Harold Stoter

T
 Bert Theunissen 
 Joop Titaley 

U

V
 Nol van der Vin 
 Jef Vliers 
 Piet Vogels 
 Jeu Voncken 

W
 Bert van de Wal 
 John Walstock 
 Harm Weber 
 Jan Wetzels 
 Faas Wilkes 
 Jacques Wings 

X

Y

Z

Externe link
 Website Fortuna 54.com

Categorie:Voetbalclubs in Nederlands Limburg
Categorie:Zittert-Gelaen